Diari Oficial de la Generalitat Valenciana


Sumari del DOGV 2853, del 22-10-1996 (1996/839619)

RESOLUCIÓ de 3 de novembre de 1995 de la directora general de Qualitat Ambiental, sobre declaració d'impacte ambiental.
-----------------------------------------------------------------------------------------------------------------------

### Dades del document

Número de DOGV
:   2853

Data del DOGV
:   22-10-1996

Secció del DOGV
:   ALTRES DISPOSICIONS

Número del document
:   1996/839619


Data del document
:   03-11-1995

Organisme emissor
:   Conselleria d'Agricultura i Medi Ambient

Tipus de document
:   Resolució

RESOLUCIó de 3 de novembre de 1995 de la directora general de Qualitat Ambiental, sobre declaració d'impacte ambiental.   
Vist l'expedient 233/95-AIA, sobre un projecte d'ampliació de cogeneració consistent en la instal·lació d'una tercera turbina de gas de 5.809 Kwe, idèntica a les altres dues existents, per poder aprofitar els gasos d'escapament de les tres turbines en els sis atomitzadors d'argila i, alhora, generar energia elèctrica per a autoconsum i exportació de la sobrant, promogut per Azuliber, SA., situada al camí Prats, s/n, de l'Alcora (Castelló).  
Vist que, amb data de 7 d'agost de 1995, el Servei Territorial d'Indústria i Energia de Castelló ens va remetre el projecte i l'estudi d'impacte ambiental.  
Vist que, amb data de 17 d'agost de 1995, es va sol·licitar ampliació al promotor sobre el càlcul de les xemeneies d'escapament, i que aportara l'informe amb els resultats del control efectuat per l'entitat col·laboradora de l'administració, com s'indicà en la declaració d'impacte ambiental notificada amb data de 7 de maig de 1993, expedient 079/93-AIA, sobre la instal·lació de la segona turbina de 6.000 Kw.  
Vist que, amb data de 4 de setembre, el promotor va remetre l'ampliació sol·licitada, després de completar-ne tots els punts (càlcul de les xemeneies i informe amb les emissions de la segona turbina de gas, efectuat amb data de 27 d'abril de 1994), i va ser conformada per aquest servei.   
Vist que, amb data de 14 de setembre, el promotor va remetre una còpia d'un nou informe sobre les emissions en la segona turbina de gas, efectuat amb data de 4 de setembre de 1995, i va ser conformat per aquest servei.  
Vist que ha estat exposat al públic per mitjà d'un anunci en el Butlletí Oficial de la Província de Castelló núm. 107, de 7 de setembre de 1995, sense que s'hi hagen presentat al·legacions, segons el certificat del Servei Territorial d'Indústria i Energia de Castelló, amb data d'entrada en aquesta conselleria de 27 d'octubre de 1995.   
Atès que el projecte examinat constitueix un dels supòsits fàctics en els quals resulta preceptiva la formulació d'una declaració d'impacte ambiental amb caràcter previ a la resolució administrativa que s'adopte per a l'aprovació definitiva de l'esmentat projecte, segons es desprèn de l'article 5é de la Llei d'Impacte Ambiental i concordants del reglament que la desenvolupa.  
Atès que en l'expedient s'han observat els tràmits previstos en el Decret 162/90, de 15 d'octubre, del Consell de la Generalitat Valenciana, pel qual s'aprova el Reglament d'Impacte Ambiental; en la Llei 2/1989, de 3 de març, de la Generalitat Valenciana, i en d'altres disposicions que hi són aplicables.  
Atès que l'article 5é de la Llei 2/1989 estableix que correspon a l'òrgan mediambiental la declaració d'impacte ambiental dels projectes als quals s'aplique aquesta llei.  
Atès que el Reglament Orgànic i Funcional de la Conselleria de Medi Ambient, text refós aprovat per l'Ordre de 23 de juny de 1994, del conseller de Medi Ambient, atribueix a la Direcció General de Qualitat Ambiental la competència per a la tramitació i formulació de la declaració d'impacte ambiental.  
Per tot això, fent ús de les facultats que tinc legalment atribuïdes, formule la següent Declaració d'Impacte Ambiental.  
Primer  
Estimar acceptable, únicament a l'efecte ambiental, el projecte d'ampliació de cogeneració consistent en la instal·lació d'una tercera turbina de gas de 5.809 Kwe, promogut per Azuliber, SA., situada al camí Prats, s/n, de l'Alcora (Castelló), d'acord amb les previsions de l'estudi d'impacte ambiental, de l'ampliació enviada i de les condicions i precisions següents:  
1. L'oli del sistema de lubricació, possibles vessaments, bateries, filtres procedents dels circuits de trasbals de l'oli i, en general, qualsevol altra substància que puga ser catalogada com a residu tòxic i perillós, serà adequadament emmagatzemada i etiquetada, i lliurada a un gestor autoritzat, segons el que es disposa en el Reial Decret 833/1988, de 20 de juliol, de residus tòxics i perillosos. Pel fet de ser productor de residus tòxics i perillosos, l'empresa estarà subjecta a tot el que es disposa en l'anterior Reial Decret, com també a la Llei 20/86, de 14 de maig.  
2. Les emissions i immissions dels gasos d'escapament compliran el Decret 833/1975, de 6 de febrer, pel qual es desenvolupa la Llei 38/1972, de 22 de desembre, de Protecció de l'Ambient Atmosfèric, com també les posteriors modificacions.  
Concretament, les emissions es trobaran en tot moment dins dels límits marcats pel quadre 27 («Activitats industrials diverses no especificades en aquest annex»), de l'annex IV («Nivells d'emissió de contaminants a l'atmosfera per a les principals activitats industrials potencialment contaminadores de l'atmosfera»), corresponent a l'esmentat decret.  
3. Tots els gasos d'escapament procedents de la turbina de gas objecte d'aquest expedient, eixiran a l'exterior a través de xemeneies, les quals compliran l'Ordre de 18 d'octubre de 1976, sobre prevenció i correcció de la contaminació industrial de l'atmosfera.  
4. Es dotarà la instal·lació de la infraestructura permanent que permeta, en qualsevol moment, la presa de mostres per al control, inspecció i vigilància del nivell d'emissions.  
5. S'hi incorporaran els silenciadors i equips necessaris per a la reducció dels nivells sonors, de manera que no es transmeta a possibles habitatges, cases de camp i, en general, qualsevol edificació pròxima, més de 40 dB(A) diürns (de 8 a 22 h) ni més de 30 dB(A) nocturns (de 22 a 8 h).  
6. Es realitzarà un control anual dels nivells i de la composició de gasos emesos a l'atmosfera per una empresa col·laboradora de l'administració. Aquest control complirà els requisits exigits en el Decret 833/1975, de 6 de febrer, pel qual es desenvolupa la Llei 38/1972, de 22 de desembre, de Protecció de l'Ambient Atmosfèric, i els resultats seran remesos a aquesta direcció general.  
7. Amb la finalitat de reduir les emissions de NOx, s'aconsella la instal·lació d'un sistema catalític de reducció selectiva, o un altre procediment anàleg, que elimine gran part del contingut de NOx dels gasos d'escapament.  
Segon  
Notificar a les persones interessades que contra aquesta resolució, pel fet de no ser un acte de tràmit definitiu en via administrativa, no es pot interposar cap recurs; la qual cosa no és inconvenient perquè puguen utilitzar tots els mitjans que estimen oportuns per defensar el seu dret.  
Tercer  
Publicar en el Diari Oficial de la Generalitat Valenciana aquesta declaració d'impacte ambiental.  
València, 3 de novembre de 1995.- La directora general de Qualitat Ambiental: Gloria Arnandis Boix.